CELEX: 52014PC0145
Language: lt
Date: 2014-03-10
Title: Pasiūlymas TARYBOS SPRENDIMAS kuriuo panaikinamas 2010 m. birželio 7 d. Sprendimas 2010/371/ES dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo

|
			
		
		
		52014PC0145
		
			Pasiūlymas TARYBOS SPRENDIMAS kuriuo panaikinamas 2010 m. birželio 7 d. Sprendimas 2010/371/ES dėl konsultacijų su Madagaskaro Respublika pagal AKR ir ES partnerystės susitarimo 96 straipsnį baigimo /* COM/2014/0145 final - 2014/0082 (NLE) */
			
				
		
		
			
			   	AIŠKINAMASIS MEMORANDUMAS
2010 m. birželio 7 d.,
Europos Sąjungos Taryba, baigusi konsultacijas, pradėtas
vadovaujantis Afrikos, Karibų jūros bei Ramiojo vandenyno grupės
valstybių ir Europos bendrijos bei jos valstybių narių
partnerystės susitarimo, pasirašyto 2000 m. birželio 23 d.
Kotonu[1]
ir peržiūrėto 2010 m. birželio 22 d. Uagadugu (Burkina
Fasas)[2]
(toliau – AKR ir ES partnerystės susitarimas; 2010/371/ES[3]) 96 straipsniu,
nusprendė priimti atitinkamas priemones Madagaskaro Respublikai.
Šio sprendimo galiojimas buvo pratęstas
ir iš dalies pakeistas Tarybos sprendimais 2011/324/ES[4], 2011/808/ES[5] ir galiausiai – Tarybos
sprendimu 2012/749/ES[6].
Pastarajame sprendime nustatyta, kad atitinkamos priemonės galios tol, „kol
Taryba, remdamasi Komisijos pasiūlymu, nuspręs, kad įvyko
patikimi rinkimai ir Madagaskare atkurta konstitucinė tvarka [...]“.
Pasiūlymas panaikinti Tarybos
sprendimą, remiantis AKR ir ES partnerystės susitarimo 96 straipsniu[7], grindžiamas tuo, kad
nebeliko priežasčių, dėl kurių reikėtų toliau
taikyti atitinkamas priemones (pereinamojo laikotarpio institucijų turima
valdžia po antikonstitucinio perversmo 2009 m.).
Tai, kad 2013 m. spalio 25 d. ir
gruodžio 20 d. įvyko patikimi prezidento ir parlamento rinkimai,
kurių oficialūs rezultatai buvo paskelbti atitinkamai 2014 m.
sausio 17 d. ir vasario 6 d., ir pradėjo darbą naujos
išrinktos institucijos, reiškia Madagaskaro grįžimą prie
konstitucinės tvarkos. Be to, vyriausioji įgaliotinė ir
Komisijos pirmininko pavaduotoja Catherine Ashton teigiamai atsiliepė apie
rinkimų proceso eigą ir ją palankiai įvertino[8].
Tad patenkintos
visos sąlygos, kad būtų vykdomi Tarybos sprendime 2011/808/ES
nustatyti ES įsipareigojimai Madagaskarui ir kad Taryba galėtų
panaikinti dabar galiojantį sprendimą.
Panaikindama
laikinąsias priemones Madagaskarui, ES visiems tarptautiniams partneriams
(pirmiausia – iš Afrikos šalių), pasiųs aiškų ir tvirtą
signalą, kad ES teiks paramą šiuo laikotarpiu po krizės ir
atkurs normalius ES ir Madagaskaro bendradarbiavimo ryšius.
2014/0082 (NLE)
Pasiūlymas
TARYBOS SPRENDIMAS
kuriuo panaikinamas 2010 m. birželio 7 d.
Sprendimas 2010/371/ES
dėl konsultacijų su Madagaskaro Respublika pagal AKR ir ES
partnerystės susitarimo 96 straipsnį baigimo

EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į Afrikos, Karibų
jūros bei Ramiojo vandenyno grupės valstybių ir Europos
bendrijos bei jos valstybių narių partnerystės susitarimą,
pasirašytą Kotonu 2000 m. birželio 23 d.[9] ir
peržiūrėtą Uagadugu (Burkina Fasas) 2010 m. birželio 22 d.[10] (toliau – AKR ir ES
partnerystės susitarimas), ypač į jo 96 straipsnį,
atsižvelgdama į Taryboje
posėdžiavusių valstybių narių vyriausybių atstovų
vidaus susitarimą dėl priemonių, kurių turi būti
imtasi, ir tvarkos, kurios turi būti laikomasi, siekiant įgyvendinti
AKR ir ES partnerystės susitarimą[11],
ypač į jo 3 straipsnį,
atsižvelgdama į Europos Komisijos
pasiūlymą,
pritarus Sąjungos vyriausiajai
įgaliotinei užsienio reikalams ir saugumo politikai,
kadangi:
(1)       2010 m. birželio 7 d.
Sprendimas 2010/371/ES dėl konsultacijų su Madagaskaro Respublika
pagal AKR ir ES partnerystės susitarimo 96 straipsnį baigimo[12] priimtas, kad
būtų įgyvendinamos atitinkamos priemonės atsižvelgiant
į esminių šio AKR ir ES partnerystės susitarimo 9 straipsnio nuostatų
pažeidimą;
(2)       šių priemonių
taikymas 2011 m. gegužės 30 d. Tarybos sprendimu 2011/324/ES[13] buvo pratęstas
iki 2011 m. gruodžio 6 d., o 2011 m. gruodžio 5 d. Tarybos
sprendimu 2011/808/ES[14]
šios priemonės buvo iš dalies pakeistos ir jų taikymas pratęstas
iki 2012 m. gruodžio 5 d., o galiausiai 2012 m. gruodžio 3 d.
sprendimu 2012/249/ES[15]
jis buvo pratęstas neribotam laikui, „kol Taryba, remdamasi Komisijos
pasiūlymu, nuspręs, kad įvyko patikimi rinkimai ir Madagaskare
atkurta konstitucinė tvarka [...]“;
(3)       2013 m. spalio 25 d.
ir gruodžio 20 d. įvyko prezidento ir parlamento rinkimai, kurių
oficialūs rezultatai buvo paskelbti atitinkamai 2014 m. sausio 17 d.
ir vasario 6 d., darbą pradėjo naujos išrinktos institucijos, o
tai rodo Madagaskaro grįžimą prie konstitucinės tvarkos.
Vyriausioji įgaliotinė ir Komisijos pirmininko pavaduotoja 2014 m.
vasario 7 d. teigiamai atsiliepė apie rinkimų proceso eigą
ir ją palankiai įvertino[16];
(4)       kadangi buvo patenkintos
sąlygos (įvyko patikimi prezidento ir parlamento rinkimai, paskelbti
oficialūs rinkimų rezultatai ir pradėjo darbą naujos
išrinktos institucijos, o tai rodo Madagaskaro sugrįžimą prie
konstitucinės tvarkos), kad ES įsipareigojimai Madagaskarui,
išdėstyti pirmiau nurodytame Tarybos sprendime 2011/808/ES (sprendimo
panaikinimas remiantis 96 straipsniu) būtų vykdomi, dabar galiojantis
sprendimas turėtų būti panaikintas,
PRIĖMĖ ŠĮ
SPRENDIMĄ:
1 straipsnis
2010 m. birželio 7 d. Tarybos
sprendimas 2010/371/ES dėl konsultacijų su Madagaskaro Respublika
pagal AKR ir ES partnerystės susitarimo 96 straipsnį baigimo
panaikinamas.
2 straipsnis
Šis sprendimas įsigalioja jo
priėmimo dieną.
Priimta Briuselyje
                                                                       Tarybos
vardu
                                                                       Pirmininkas
[1]               OL L 317, 2000 12 15, p. 3.
[2]               OL L 287, 2010 11 4, p. 3.
[3]               OL L 169, 2010 7 3, p. 13.
[4]               OL L 146, 2011 6 1, p. 2.
[5]               OL L 324, 2011 12 7, p. 1.
[6]               OL L 333, 2012 12 5, p. 46.
[7]               Kotonu susitarimo 96 straipsnio 2 dalies a punkto
ketvirtos įtraukos antrajame sakinyje nurodyta, kad „šios priemonės
panaikinamos iškart, kai nebelieka jų taikymą nulėmusių
priežasčių.“
[8]               Žr. 2014 m. vasario 7 d. Catherine Ashton
atstovo spaudai pareiškimą.
[9]               OL L 317, 2000 12 15, p. 3.
[10]             OL L 287, 2010 11 4, p. 3. 
[11]             OL L 317, 2000 12 15, p. 376.
[12]             OL L 169, 2010 7 3, p. 13.
[13]             OL L 146, 2011 6 1, p. 2.
[14]             OL L 324, 2012 12 7, p. 1.
[15]             OL L 333, 2012 12 5, p. 46.
[16]             Žr. 2014 m. vasario 7 d. Catherine Ashton
atstovo spaudai pareiškimą.